1 Jaljäwi: Qalltat Uma Juiciokama
¿Kunjamatsa alaxpachas aka Uraqis utji? ¿Kunjamatsa Intisa, Phaxsisa, warawaranakasa, taqi kunas uñsti? Bibliaw uka tuqitxa chiqap yatichi, taqi kunasa Diosan lurataw siwa. Ukatwa, Bibliat apst’at sarnaqäwinakani aka librosaxa, kunjamsa lurasïna ukat parlañ qallti.
Diosan nayraqat luratanakapaxa jupjam ajayunakänwa uk yatiqañänixa. Angelanakäpxänwa. Ukampisa aka Uraqixa jiwasjam jaqinakataki luratawa. Ukatwa Diosax Adán chachampi Eva warmimpirux luratayna ukat suma huertaruw uchatayna. Ukatxa jupanakax Diosar jan ist’asaw jakäwipxa apt’apxäna.
Adanax luratäkän ukapachat Uma Juiciokamax 1.656 maranakaw pasäna. Uka maranakanxa walja jan wali jaqinakaw jakapxäna. Alaxpachanxa jan uñjkañ Supayampi ñanqha angelanakampiw jakapxäna. Aka Uraqinxa, Cainampi, ukat yaqha jan wali jaqinakampiw utjäna, wali ch’aman mayja jaqinakas utjarakïnwa. Ukampisa, suma jaqinakax utjarakïnwa… Abel, Enoc ukat Noé sat tatanaka. Aka MAYA Jaljäwinwa taqi uka jaqinakatxa ukat ukapacha luräwinakatxa liyt’añäni.
ayr_Latn ayr_Latn ayr_Latn ayr_Latn